Looduskaitselised piirangud tagavad elukeskkonna meile ja järeltulevatele põlvedele
#000001
Eestimaa looduse tervis ja elujõud on meie kõigi huvides, ütleb kodanikuliikumine Eesti Metsa Abiks. Looduskaitse ja terve elukeskkonna eest seisvate kodanike vastandamine kohalike ettevõtjate ärihuvidega ei vii meid riigina edasi.
#000002
Vastuseks erinevate organisatsioonide ühispöördumisele, mis sel nädalal Eesti avalikkuse ette jõudis ning kus justkui vastandatakse Eestimaa looduse kaitse ning Eesti maa- ja rannarahva eluspüsimine, tahab kodanikuliikumine Eesti Metsa Abiks meelde tuletada, et meie elukeskkonna tervis on otseselt seotud meie kõigi heaolu ja tervisega. Puhas põhjavesi, liigirikkad jõed, järved, mered, aasad ja metsad on meie riigi suurim vara ning nende hoidmine on absoluutselt kõikide eestimaalaste huvides.
#000003
“EMA on igapäevaselt kontaktis kohalike kogukondadega üle Eesti, kes tunnevad sügavat muret oma piirkonna looduskeskkonna säilimise ja puhtuse pärast,” kommenteeris ettevõtlusliitude pöördumist Eesti Metsa Abiks looduskaitse ja metsanduse spetsialist Mati Sepp. “Nende hääl kõnealuses pöördumises kuidagi ei kajastu. Riik peab siin võtma vastu otsuseid, mis arvestaks erinevate huvide ja vajadustega ning ei unustaks ära, et vastutustundlik valitsemine arvestab ka järeltulevate põlvedega. Eesti loodusvarad ja loodusressursid on rahvuslik rikkus, mida tuleb kasutada säästlikult, ütleb meie põhiseadus.”
#000005
Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning põnevat lugemist leiab ka iga loodusesõber. Ilmub 6 korda aastas.
#000012